Strays eBook door Sadie Munroe - 9781370939275 | Rakuten Kobo
#205 in Kinderboeken, Tiener, Ghost Stories en Horror
#8910 in Kinderboeken, Fiction
door Sadie Munroe
Sadie Munroe, januari 2017 Vir skooltake: Die statistiek oor SA se 9 provinsies
JY LEES NOU Vir skooltake: Die statistiek oor SA se 9 provinsies
In ’n sensus word inligting oor al die inwoners van Suid-Afrika versamel, en omdat die taak so reusagtig is, word dit elke 10 jaar in ons land gedoen.
Jy het dalk al van ’n sensus gehoor. Dit is wanneer beamptes inligting versamel oor hoeveel mense in Suid-Afrika woon, hoe naby hulle aan mekaar bly, hul ouderdom, geslag, verdienste en soort woonplek.
Dit gee nie net ’n volledige telling van Suid-Afrika se bevolking nie, maar help ook die regering behoorlik beplan sodat hulle byvoorbeeld kan uitwerk hoeveel skole in ’n sekere gebied gebou moet word.
Dit is ’n reusetaak om al die inligting van die miljoene mense in Suid-Afrika te versamel; daarom vind ’n amptelike sensus net elke 10 jaar in ons land plaas. Die vorige sensus was in 2011; dus sal die volgende sensus in 2021 plaasvind.
Intussen doen nasionale organisasies soos Statistieke Suid-Afrika kleiner studies om ons data so bygewerk moontlik te hou.
Kom ons kyk wat ons nou oor ons land en sy mense weet.
Totale bevoling: 57,7 miljoen
Foto: Huisgenoot Infografika.
Grootte: 125 755 km2
Bevolking: 5,8 miljoen
Huistaal wat die meeste gepraat word: Pedi (56%)
Gemiddelde getal mense in elke huishouding: 3,6
Bekend vir: Sy ryk mineraalneerslae, onder meer yster, diamante en steenkool.
Die naam is van die Sotho diphororo tša meetse afgelei, wat “sterk borrelende watervalle” beteken.
Grootte: 18 176 km2
Bevolking: 14,7 miljoen
Huistaal wat die meeste gepraat word: Zoeloe (23%)
Gemiddelde getal mense in elke huishouding: 2,7
Bekend vir: Die tuiste van SA se administratiewe hoofstad, Pretoria. Dit is die land se ekonomiese kern.
Gauteng is SA se kleinste provinsie, maar meer as ’n kwart van die land se mense (25,4%) woon daar.
Grootte: 76 495 km2
Bevolking: 4,5 miljoen
Huistaal wat die meeste gepraat word: Swati (29,1%)
Gemiddelde getal mense in elke huishouding: 3,5
Bekend vir: Amper 70% van dié provinsie se grond word vir die verbouing van mielies, koring, suikerriet en sitrusvrugte gebruik. Die Krugerwildtuin is ook hier.
Mpumalanga beteken “die plek waar die son opkom” in Swazi, Xhosa, Ndebele en Zoeloe.
Grootte: 104 882 km2
Bevolking: 4 miljoen
Huistaal wat die meeste gepraat word: Tswana (71,5%)
Gemiddelde getal mense in elke huishouding: 3
Bekend vir: Sy goud-, uraan-, platinum- en diamantmyne. Sy uitgestrekte grasvelde is ook ideaal vir bees- en skaapplase.
Grootte: 129 825 km2
Bevolking: 3 miljoen
Huistaal wat die meeste gepraat word: Sotho (71,9%)
Bekend vir: Dit is die tuiste van die land se hoogste appélhof, en die hoofstad Bloemfontein is ook die regterlike hoofstad van Suid-Afrika.
6. KwaZulu Natal
Grootte: 94 361 km2
Bevolking: 11,4 miljoen
Huistaal wat die meeste gepraat word: Zoeloe (82,5%)
Gemiddelde getal mense in elke huishouding: 3,8
Bekend vir: Sy strande en tropiese klimaat. KZN is die tuiste van twee Unesco-wêrelderfenisterreine: die iSimangaliso-vleilandpark en die uKhahlamba-Drakensbergpark.
KwaZulu beteken “Plek van die Zoeloe” en Natal verwys na Kersfees, die dag in 1497 toe die Portugese reisigers die kus gesien het.
Grootte: 372 889 km2
Bevolking: 1,2 miljoen
Huistaal wat die meeste gepraat word: Afrikaans (56,8%)
Gemiddelde getal mense in elke huishouding: 3,4
Bekend vir: Die Kimberley-diamantmyne en Groot Gat, ’n reuse-oopgroef- en ondergrondse myn.
Die Noord-Kaap is die grootste provinsie, maar het die kleinste bevolking.
Grootte: 129 462 km2
Bevolking: 6,6 miljoen
Huistaal wat die meeste gepraat word: Afrikaans (46,6%)
Gemiddelde getal mense in elke huishouding: 3,2
Bekend vir: Kaapstad is een van die gewildste toeristetrekpleisters ter wêreld danksy sy pragtige strande, Tafelberg en Robbeneiland.
Die gemiddelde getal mense in elke huishouding in ’n gebied word bereken deur die getal inwoners in huishoudings deur die getal huishoudings te deel.
Grootte: 168 966 km2
Bevolking: 6,5 miljoen
Huistaal wat die meeste gepraat word: Xhosa (82,7%)
Gemiddelde getal mense in elke huishouding: 3,9
Bekend vir: Sy landskap; dit is die tuiste van alles van strande tot bosveld en selfs woestyn.
Bronne: SA Toerisme, Statistieke SA gemeenskapspeiling 2016, Statistieke SA Middeljaar bevolkingsraming 2018.
Meer oor: suid-afrika
Vir skooltake: Leer van jou slimfoon se oupagrootjie
Vir skooltake: Leer van ons planeet se ster, die son
Vir skooltake: Komete, meteore en ander hemelliggame
Vir skooltake: Kyk hoe steenkool vorm
Vir skooltake: Suid-Afrika se ryk mineraalhulpbronne
Vir skooltake: Ons leer meer oor inentings